IT-SVOA กอดคอวิ่งแรงวอลุ่มกระฉูด! คาดเก็งงบ Q2 โตดี หลังปรับกลยุทธ์
IT-SVOA กอดคอวิ่งแรงวอลุ่มกระฉูด! คาดเก็งงบ Q2 โตดี หลังปรับกลยุทธ์-ยอดขายการ์ดจอพุ่ง ล่าสุด ณ เวลา 12.24 น. ราคา IT อยู่ที่ 4.50 บาท บวก 0.40 บาท หรือ 9.76% สูงสุดที่ 4.58 บาท ต่ำสุดที่ 4.12 บาท มูลค่าซื้อขายที่ 121.47 ล้านบาท ส่วนราคา SVOA อยู่ที่ 1.59 บาท บวก 0.06 บาท หรือ 3.92% สูงสุดที่ 1.62 บาท ต่ำสุดที่ 1.52 บาท มูลค่าซื้อขายที่ 36.20 ล้านบาท
4 ก.ค. 2560

ผู้สื่อข่าวรายงานว่า ราคาหุ้นบริษัท ไอที ซิตี้ จำกัด (มหาชน) หรือ IT ณ เวลา 12.24 น. ราคาอยู่ที่ 4.50 บาท บวก 0.40 บาท หรือ 9.76% สูงสุดที่ 4.58 บาท ต่ำสุดที่ 4.12 บาท มูลค่าซื้อขายที่ 121.47 ล้านบาท
ผู้สื่อข่าวรายงานว่า ราคาหุ้นบริษัท เอสวีโอเอ จำกัด (มหาชน) หรือ SVOA ณ เวลา 12.24 น. ราคาอยู่ที่ 1.59 บาท บวก 0.06 บาท หรือ 3.92% สูงสุดที่ 1.62 บาท ต่ำสุดที่ 1.52 บาท มูลค่าซื้อขายที่ 36.20 ล้านบาท
 
ด้าน นางสาวจิตรา อมรธรรม รองกรรมการผู้จัดการ ฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ราคาหุ้น IT ปรับตัวขึ้นในเช้านี้ ด้วยวอลุ่มเทรดที่เข้ามาอย่างคึกคัก คาดว่าจะเป็นผลจากที่คาดการณ์ผลประกอบการงวดไตรมาส 2/60 จะออกมาดี โดยฝ่ายวิจัยคาดว่ากำไรของ IT ในไตรมาส 2/60 จะเติบโต 106% จากไตรมาสก่อน และ 19% จากปีก่อน ภายหลังจากที่ได้ปรับกลยุทธ์หลายอย่าง รวมถึงการปรับโครงสร้างภายในด้วย
นอกจากนี้ IT ได้รับผลดีจากการจัดงานเกี่ยวกับไอทีในช่วงที่ผ่านมา ซึ่งทาง IT ทำยอดขายการ์ดจอได้จำนวนมาก เนื่องจากผู้ซื้อการ์ดจอต้องการนำไปรองรับการขุดบิทคอยน์ที่มีการซื้อขายกันจริงทั่วโลก พร้อมแนะนำ “ซื้อ” หุ้น IT ด้วยราคาเป้าหมาย 5 บาท/หุ้น 
สำหรับหุ้น SVOA ที่ปรับตัวขึ้นในวันนี้ มองว่าเป็นแค่การเล่นเก็งกำไรกัน เนื่องจากจะได้ประโยชน์จากผลประกอบการที่ออกมาดีของบริษัทลูกอย่าง IT และ บริษัท ลีซ อิท จำกัด (มหาชน) หรือ LIT แม้ว่าในแง่ธุรกิจจริง ๆ ของ SVOA ยังไม่ค่อยดีนัก
อนึ่ง SVOA ถือหุ้นใน IT 31.96% และถือหุ้นใน LIT 35%